MADONAS NOVADA PAŠVALDĪBA

**LUBĀNAS MĀKSLAS SKOLA**

Reģ. Nr. 40900015183

Tilta iela 5, Lubāna, Madonas novads, LV-4830

t. 25422594, e-pasts: lubanasmakslasskola@madona.edu.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IEKŠĒJIE NOTEIKUMI**

Lubānā

31.08.2022. Nr**. 6/2022**

**NOTEIKUMI PAR IZGLĪTOJAMO**

**FOTOGRAFĒŠANU UN FILMĒŠANU**

*Izdoti saskaņā ar 23.03.2000. „Fizisko personu*

*datu aizsardzības likumu”, pamatojoties uz Vispārīgo*

*Datu aizsardzības regulu no 25.05.2018.*

1. Noteikumi par izglītojamo fotografēšanu un filmēšanu (turpmāk – Noteikumi) nosaka fotografēšanas, audio un video ierakstu veikšanas un izmantošanas kārtību Lubānas Mākslas skolā (turpmāk – *Skola*).
2. Noteikumi ir saistoši Skolas audzēkņu vecākiem un likumiskiem pārstāvjiem (turpmāk – *vecāki*) un visiem Skolas darbiniekiem.
3. Skolas darbiniekiem atļauts veikt audzēkņu fotografēšanu, filmēšanu vai audioierakstus bez atsevišķas saskaņošanas ar audzēkņu vecākiem, ja tas nepieciešams sekojošos gadījumos:

3.1.   izglītības funkciju veikšanai, tai skaitā pedagoģiskā procesa un pasākumu analīzei;

3.2.  Skolas audzināšanas jomas, sasniegumu un aktivitāšu popularizēšanas sakarā ilustratīvi mākslinieciskiem mērķiem – informatīvajos stendos, Skolas un novada mājaslapās, Skolas, novada oficiālajos preses izdevumos, klases kolektīvu portfolio, dokumentos (gadagrāmatās, skolotāju portfolio), tematisko materiālu noformēšanai.

1. Skolas darbiniekiem atļauts veikt fotografēšanu, filmēšanu vai audioierakstus zinātniskajiem pētījumiem, saskaņojot to ar Skolas direktoru un audzēkņu vecākiem.
2. Audzēkņu vecākiem atļauts veikt audzēkņu fotografēšanu vai filmēšanu, ja tā tiek veikta personiskām vai mājas un ģimenes vajadzībām, turklāt personas dati netiek izpausti trešajām personām.
3. Citām personām (fotokompānijām, privātajiem fotogrāfiem, žurnālistiem u. tml.) atļauts veikt audzēkņu fotografēšanu, filmēšanu vai audioierakstus tikai ar Skolas direktora atļauju un rakstisku vecāku piekrišanu; pedagogi informē vecākus par fotografēšanas, filmēšanas vai audioierakstu nolūku un tās veicēju.
4. Audzēkņu fotogrāfiju izmantošana bez bērnu identificēšanas ar vārdu un uzvārdu vai citiem datiem, iestādes dokumentos, informatīvajos materiālos, Skolas un Lubānas novada mājaslapā, publiska to izmantošana iestādes telpās – uzskatāma par ilustratīvi māksliniecisku mērķi un pieļaujama bez atsevišķas saskaņošanas ar audzēkņu vecākiem.
5. Audzēkņu fotogrāfiju publicēšana vai izvietošana Skolas dokumentos, informatīvajos materiālos, Skolas un Lubānas novada mājaslapā  vai Skolas telpās ar vārdu un uzvārdu pieļaujama ar audzēkņu vecāku piekrišanu.
6. Aizliegts fotografēt izglītojamos neestētiskās pozās, pazemojošās situācijās, neapģērbtus.
7. Skolas darbiniekiem ir atļauts ievietot audzēkņu fotogrāfijas sociālajos tīklos ar vecāku atļauju ([www.facebook.lv](http://www.facebook.lv) u.c.).
8. Skolas mājaslapā ievietoto materiālu administrēšanu veic Skolas direktors atbilstoši Lubānas Mākslas skolas noteikumiem *Par izglītojamo fotografēšanu un filmēšanu*.
9. Vecākiem ir tiesības pieprasīt, lai dzēstu vai iznīcinātu publiski izvietotās fotogrāfijas, informējot par to Skolas administrāciju vai Skolas pedagogus.
10. Vecākiem ir tiesības vērsties pie Skolas direktora, ja tiek konstatēti noteikumu *Par izglītojamo fotografēšanu un filmēšanu* pārkāpumi.

Direktore *R. Kolāte*